text: [{"text_idx": "#000001", "text": "Myndir: Fr\u00e6lsar i\u0301tro\u0301ttir i\u0301 gja\u0301r"}, {"text_idx": "#000002", "text": "Vo\u0301nbrot hja\u0301 kvinnunum, sum royndu seg i\u0301 longdarlopi."}, {"text_idx": "#000003", "text": "Elisabeth Holm Simonsen i\u0301 longdarlopi"}, {"text_idx": "#000004", "text": "Gle\u00f0in var sto\u0301r og f\u00f8royingar ernir, ta\u0301 ta\u00f0 eydna\u00f0ist b\u00e6\u00f0i Eira Jo\u0301gvansson Glerfoss og Jo\u0301nas Gunnleivsson Isaksen at vinna gullhei\u00f0ursmerki i\u0301 a\u0301vikavist longdarlopi og 200 metra renning."}, {"text_idx": "#000005", "text": "St\u00f8rst dramatikkur var, ta\u0301 Eiri Glerfoss ma\u0301tti gevast i\u0301 fjo\u0301r\u00f0a lopi orsaka einum ska\u00f0a, i\u00f0 sprakk upp i\u0301 bakl\u00e6rinum. Ivasamt er hvussu ver\u00f0ur vi\u00f0 hansara vi\u0301\u00f0ari lutt\u00f8ku. Hann hevur m.a. 4 fer\u00f0ir 100 metrar eftir at renna."}, {"text_idx": "#000006", "text": "Eiri Glerfoss gull i\u0301 longdarlopi"}, {"text_idx": "#000008", "text": "Jo\u0301nas vann suverent \u2013 men veit ikki hvussu skjo\u0301tt hann rann"}, {"text_idx": "#000009", "text": "Video: Kom eftir gulli a\u0301 200 og 400 metrum \u2013 og ta\u00f0 eydna\u00f0ist"}, {"text_idx": "#000010", "text": "Men ta\u00f0 vo\u0301ru eisini vo\u0301nbrot a\u0301 leikv\u00f8llinum fyri fr\u00e6lsar i\u0301tro\u0301ttir a\u0301 Guernsey, kalla\u00f0ur Footes Lane."}, {"text_idx": "#000012", "text": "T\u00e6r byrja\u00f0u ba\u0301\u00f0ar ri\u0301miliga v\u00e6l. Ba\u0301ra leyp 5,16 metrar i\u0301 fyrsta lopi, leg\u00f0i seg a\u0301 odda, og var yvirha\u0301la\u00f0 ta\u0301 Elisabeth i\u0301 si\u0301num \u00f8\u00f0rum lopi \u2013 ta\u00f0 fyrsta miseydna\u00f0ist \u2013 leyp 5,32 metrar."}, {"text_idx": "#000013", "text": "Elisabeth la\u0301 leingi a\u0301 hei\u00f0ursmerkjapla\u0301ssi, men ho\u0301ast t\u00e6r royndu, so eydna\u00f0ist teimum onganti\u0301\u00f0 at berta hesi lopini."}, {"text_idx": "#000014", "text": "Samstundis vo\u0301r\u00f0u t\u00e6r yvirha\u0301la\u00f0ar av \u00f8\u00f0rum atletum. I\u0301 seinasta umfari leyp Victoria Hancock av Guernsey eitt rimmar lop, 5,39 metrar, og leg\u00f0i seg a\u0301 odda i\u0301 kappingini og vann gull. Hon hev\u00f0i annars ligi\u00f0 aftan fyri Elisabeth i\u0301 \u00f8llum si\u0301num fyrstu lopum. Elisabeth hev\u00f0i eina roynd eftir at betra si\u0301na longd, men ta\u00f0 eydna\u00f0ist ikki, so Elisabeth enda\u00f0i a\u0301 fjo\u0301r\u00f0a pla\u0301ssi \u2013 o\u0301gvuliga vo\u0301nbrotin, mest um set sja\u0301lva."}, {"text_idx": "#000015", "text": "Katie le Rougetel av Jersey vann silvur, ein sentimetur styttri enn vinnarin, og Ashante Graham fra\u0301 Caymanoyggjum vann bronsu."}, {"text_idx": "#000017", "text": "I\u0301 200 metra rennikappingini var Margit Weihe Fri\u0301mundsdo\u0301ttir vi\u00f0 a\u0301 innastu breyt. Hon var v\u00e6l vi\u00f0 i\u0301 kappingini, men enda\u00f0i sum nummar fimm i\u0301 ti\u0301\u00f0ini 25,68 sekund, ha\u0301lvtanna\u00f0 sekund eftir vinnaran, Abi Galpin av Guernsey."}, {"text_idx": "#000018", "text": "Endiliga var ta\u00f0 Lydia Poula Simonsen, sum ma\u0301nadagin vann bronsu i\u0301 spjo\u0301tkasti. Mikukv\u00f8ldi\u00f0 lutto\u0301k hon i\u0301 kappingini klingruvarp."}, {"text_idx": "#000019", "text": "Her gekk ikki eins v\u00e6l. Lydia kom u\u0301t a\u0301 28,55 metrar i\u0301 fyrsta varpi, og kom onganti\u0301\u00f0 longur. Shadine Duquemin av Jersey vann vi\u00f0 einum varpi u\u0301t a\u0301 heili 49,34 metrar."}, {"text_idx": "#000022", "text": "Her merkir Eiri ska\u00f0an i\u0301 h\u00f8gra bakl\u00e6ri"}, {"text_idx": "#000023", "text": "Jo\u0301nas Isaksen vann suverent a\u0301 200 metrum"}, {"text_idx": "#000025", "text": "U21-landsli\u00f0i\u00f0 so at siga o\u0301broytt\n13 ny\u0301ggir venjarar fingi\u00f0 pro\u0301gv"}, {"text_idx": "#000026", "text": "U21-landsli\u00f0i\u00f0 so at siga o\u0301broytt"}, {"text_idx": "#000027", "text": "13 ny\u0301ggir venjarar fingi\u00f0 pro\u0301gv"}]